open-index/open-wikipedia-markdown huggingface dataset:
Երկրների ցանկ ըստ երկաթուղային ցանցի

Երկրների ցանկը ըստ երկաթուղային տրանսպորտի ցանցի՝ հիմնված  Երկաթուղիների միջազգային միության տվյալների վրա։ Այն դասակարգվում է տարեվերջին աշխատող երկաթուղային գծերի երկարությամբ սահմանվող երկրների շարքին։ Այս տվյալները ներառում են նաեւ քաղաքային / քաղաքամերձ զանգվածային տրանսպորտի համակարգեր, ինչպես նաեւ այնպիսի գծեր, որոնք չեն օգտագործվում ուղևորների սպասարկման համար։
մինի|աջից|Երկաթուղային ցանցը բաժանված է ըստ երկրի տարածքի

## Ցանկ

;Notes

## Ներկայումս երկաթուղային ցանց չունեցող տարածքներ
* 
*  – կառուցվում է որպես Գալֆի երկաթուղու մաս
*  –  գործակվել է 1931-ից  1948թվականին
* 
*  Բերմուդյան կղզիների երկաթուղային համակարգ
*  – Առաջարկների համար տե՛ս Չադում երկաթուղային տրանսպորտ
*  – Կիպրոսի երկաթուղային կառավարությունը գործակվել է 1905-ից1951
* 
* 
* 
*  – rails still in Port-au-Prince from railway from factories to port, left out of service since the seventies.
*  – տես Իսլանդիայում երկաթուղային տրանսպորտ՝նախկին և առաջարկվող ապագա երկաթուղիների համար
*  – կառուցվում է որպես Գալֆի երկաթուղու մաս
*  - Երկաթուղային տրանսպորտ Լիբանանում, Լիբանանի երկաթուղի 1890 թվականից մինչև 1970 թվական (Տյուրից Տրիպոլի երկաթուղին կառուցելու հետագա ծրագրեր)
*  – 1912-ից 1965 (ցանցը կառուցվել է–2011 թվականներին, բայց աշխատանքները դադարացված են
*  – գործարկվել էր 1883-ից 1931 թվականներին
* 
* 
*  – Նիգերի երկաթուղային տրանսպորտը․Երկաթուղին, ըստ երեւույթին, կառուցվել է 2014  թվականին
*  – հանդիսանում է  Գալֆ երկաթուղու բաղկացուցիչ մաս
*  
*  – Isaka – Kigali Standard Gauge երկաթուղին նախատեսվում է բացել 2022 թվականին
* 
*  – Ferrovia Rimini – San Marino | էլեկտրական երկաթգիծը միացնում էր Ռիմինին (Իտալիա) և Սան Մարինո քաղաքը մինչև 1944 թ.
* 
*  – Մոգադիշու – Վիլաբրուցի երկաթուղին գոյություն է ունեցել 1914 – ից 1941 թվականներին
*  – ծրագրեր կան Լաուա երկաթուղին վերաբացելու մասին
* 
*  – Տրինիդադի պետական երկաթուղի 1876 թվականից մինչև 1968 թվականը։
* 
*  – նախկինում ՝ Էֆաթեի վրա
* 

## Նշումներ

## Ծանոթագրություններ
UIC data

Կատեգորիա:Երկաթուղային տրանսպորտ
Կատեգորիա:Երկրների ցանկեր
Լյուիս Հարոլդ Գրեյ

**Լյուիս Հարոլդ Գրեյ** (, ), անգլիացի ֆիզիկոս, ով աշխատում էր բիոլոգիական օրգանիզմների ճառագայթման ազդեցության ուղղությամբ, ռադիոբիոլոգիայի նախահայրերից մեկը։
Գիտական արդյունքներից մեկը ճառագայթման կլանման դոզայի որոշումն էր, որի չափման միավորը Միավորների միջազգային համակարգում սկսեցին անվանել նրա անունով՝ «գրեյ» ()

## Կենսագրություն
1933 թվականին սկսել է աշխատել Լոնդոնի Մաունտ Վերնոն հիվանդանոցում։

1936 թվականին մշակված Բրեգ-Գրեյի սկզբունքը, որը հանդիսանում է կլանման նյութերի հիման վրա գամմա ճառագայթման էներգիայի ստեղծման չափման մեթոդ։

1937 թվականին Լոնդոնի Մաունտ Վերնոն հիվանդանոցում ստեղծեց առաջին նեյտրոնային գեներատորը։

1938 թվականին ուսումնասիրեց նեյտրոնների ազդեցությունը կենդանի օրգանիզմների վրա գեներատորների կիրառմամբ։

1940 թվականին  հետազոտեց ճառագայթման համեմատական կենսաբանական արդյունավետությունը, ճառագայթման կլանված դոզայի չափման միավորի ներդրում։

1952 թվականին ուսումնասիրել է ճառագայթման ազդեցությունը բակտերիաների և ուռուցքային բջիջների վրա։

1953 թվականին Մաունտ Վերոնի հիվանդանոցում հիմնել է Գրեյի լաբորատորիա։

1956—1962 թվականներին՝ ճառագայթային ստորաբաժանումների և չափումների միջազգային հանձնաժողովի փոխնախագահ(ICRU)։
1961 թվականին ընտրվել է Լոնդոնյան թագավորական ընկերության անդամ։

## Ծանոթագրություններ

## Արտաքին հղումներ
* Определение сравнительной биологической эффективности.
* Сайт Мемориального фонда Грэя, основанного в 1967 г.
* Биография Л. Грэя

Կատեգորիա:Անգլիացի ֆիզիկոսներ
Կատեգորիա:Անգլիացի կենսաբաններ
Կատեգորիա:Անգլիացի բուսաբաններ
Կատեգորիա:Ֆիզիկոսներ այբբենական կարգով
Կատեգորիա:Անգլիացի գիտնականներ
Ջեսի Նելսոն

**Ջեսիկա Լյուիս Նելսոն** (, ), անգլիացի երգչուհի և բրիտանական Little Mix գըրլ բենդի  նախկին գլխավոր անդամ։ Խումբը ձևավորվել է բրիտանական «The X Factor» հեռուստաշոուի 8-րդ եթերաշրջանի ժամանակ 2011 թվականին, դառնալով առաջին խումբը, որը հաղթել է տվյալ մրցույթում։ Դեբյուտից սկսած խումբը վաճառել է ավելի քան 50 միլիոն ձայնագրության օրինակներ, որը նրանց ընդգրկում է բոլոր ժամանակների ամենալավ վաճառված գըրլ բենդերի թոփ 5-ում։ 2019 թվականին Նելսոնը ներկայացրել է BBC Three-ի «Jesy Nelson: Odd One Out» վավերագրական ֆիլմը, որը հիմնված է նրա մարմնի պատկերի փորձի և բուլիինգի վրա, որը 25-րդ National Television Awards-ի ժամանակ արժանացել է «Փաստացի ժամանց» մրցանակին։ 2020 թվականի դեկտեմբերի 14-ին Նելսոնը որոշում է լքել խումբը, որը կապված է նրա հոգեկան առողջության հետ։

## Վաղ կյանք
Ծնվել է 1991 թվականի հունիսի 14-ին։ Մեծացել է Արևելյան Լոնդոնի Ռոմֆորդ քաղաքում՝ բիզնեսմեն Ջոն Նելսոնի և Ոստիկանության համայնքային ծառայության աշխատակից Ջենիս Ուայթի ընտանիքում։ Ծնողները բաժանվել են, երբ Ջեսին 5 տարեկան էր։ Նա չորս երեխաներից երկրորդ ամենաերիտասարդն է, ունի ավագ քույր Ջեյդը, ավագ եղբայր Ջոնաթանը և կրտսեր եղբայր Ջոզեֆը ։

Նելսոնը հաճախել է Ջո Ռիչարդոսնի Համայնքայի Դպրոցն ու Էբս Քրոսի ակադեմիան և արվեստի քոլեջը։ Նա նաև հաճախել է Սիլվիյա Յանգի և Իվոն Ռոդսի թաթերական դպրոցը։ Դպրոցում իր համադասարանցիներից մեկը Ռիտա Օրան էր։ «The X Factor»-ում լսումներից առաջ Նելսոնը սպասուհի է աշխատել։ 2020 թվականին Նելսոնը պատմել է, որ մանուկ հասակում փոքր դերեր է կատարել «Իմ տղա» (2002) և «Հարրի Փոթերը և Կրակի գավաթը» (2005) ֆիլմերում։

## Կարիերա

Իր առաջին լսումների ժամանակ կատարել է Ժասմին Սալիվանի «Bust Your Windows» երգը։ Little Mix խմբին միանալուց ի վեր նա բախվել է համացանցային բուլիինգին և հնարավոր ճափով փորձել է պայքարել դրա դեմ «The X Factor»-ում գտնվելու ժամանակ։ Նելսոնը և Փերրի Էդվարդսը ընդգրկվել են Faux Pas խմբում, մինչդեռ Ջեյդ Թրիուոլը և Լի Էնն Փինոքը ընդգրկվել են Orion անվամբ խմբում։ Սակայն երկու խմբերն էլ չեն առաջխաղացվում։ Ավելի ուշ որոշում է ընդունվում հետ բերել քառյակին և ձևավորել Rhythmix խումբը և նրանք անցնում են ժյուրիների տուն։ Ի վերջո նրանք անցնում են կենդանի կատարումների և իրենց օգնական ժյուրին է դառնում Տուլիսա Կոնստոստավլոսը։ 2011 թվականի դեկտեմբերին հայտարարվել է, որ խմբի նոր անվանումն է Little Mix։ 2011 թվականի դեկտեմբերի 11-ին խումբը հաղթող է ճանաչվում և դառնում է առաջին խումբը, որը հաղթել է նախագիծը։ Նելսոնը խմբի հետ թողարկել է վեց ստուդիական ալբոմ՝ «DNA» (2012), «Salute» (2013), «Get Weird» (2015), «Glory Days» (2016), «LM5» (2018) և «Confetti» (2020)։ 2020 թվականի դեկտեմբերին նա հայտարարեց խմբից հեռանալու մասին, որը կապված է իր հոգեկան առողջության հետ կապված երկարատև խնդիրների հետ։

## Սկավառակագրություն

### Երգահան

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Անգլիացի երգչուհիներ
Կատեգորիա:Անգլիացի ֆեմինիստներ
Կատեգորիա:Ֆեմինիստ երաժիշտներ
Գագիկ Աբրահամյան

**Գագիկ Արշավիրի Աբրահամյան** (), հայ գործարար։ Հայաստանի խորհրդարանի պատգամավոր։

Արա Աբրահամյանի եղբայրը։

## Կենսագրություն
Գագիկ Աբրահամյանը ծնվել է 1956 թվականին, Վայոց ձորի մարզի Մալիշկա գյուղում։ Ամուսնացած է, ունի երեք երեխա։

### Կրթություն և գործունեություն
1972-1977 թվականներին սովորել և ավարտել է Երևանի պոլիտեխնիկական ինստիտուտը՝ ռադիոէլեկտրոնիկայի ինժիների մասնագիտությամբ։ 1977-1980 թվականներին եղել է Երևանի «Էլեկտրոն» գործարանի ինժեներ-տեխնոլոգ։ 1980-1981թվականներին, նույն գործարանի Մալիշկայի արտադրամասի ինժիներ_տեխնոլոգ։ 1981-1982 թվականներին եղել է «Նեյրոն» գործարանի արտադրության բաժնի պետի տեղակալ, իսկ 1982-1984 թվականներին «Դվին» արտադրամասի բաժնի պետ։ 1984-1993 թվականներին աշխատել է «Դվին»-ի Մալիշկայի մասնաճյուղի տնօրեն։ 1993-1998 թվականներին, «Շողակն» ՊՓԲԸ -ի տնօրենն է եղել։ 1998-2007 թվականներին հիմնադրել և ղեկավարել է «Դի Սի Էլ» հայկական ադամանդագործական ասոցիացիայի ՓԲԸ-ի տնօրենների խորհուրդը։ Իսկ 2001-2007 թվականներին նախագահել է «Ջեյ Սի Էլ» հայկական ոսկերչական ասոցիացիայի տնօրենների խորհուրդը։

### Քաղաքական գործիչ
1990-1995 թվականներին եղել է ՀԽՍՀ-ի Գերագույն խորհրդի պատգամավոր, 1995-1999 թվականներին՝ ՀՀ Ազգային ժողովի պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ է։ Անդամակցել է ՀՀՇ-ին։ 2002-2004 թվականներին, նշանակվել է Կորեայի Հանրապետությունում Հայաստանի գլխավոր հյուպատոս։ 2006 թվականից ընտրվել է Շվեյցարիայի հայ ոսկերիչների միջազգային ասոցիացիայի նախագահ։ 2007 թվականի մայիսի 12-ին վերընտրվել է խորհրդարանի պատգամավոր։ Պետաիրավական հարցերի մշտական հանձնաժողովի անդամ է։ ՀՀԿ անդամ։

## Պարգևներ
Բարեկամության շքանշան (Ռուսաստան, 2015 թվականի սեպտեմբերի 22), Ռուսաստանի Դաշնության հետ բարեկամության ամրապնդման և համագործակցության, տնտեսական և մշակութային կապերի զարգացման գործում մեծ ներդրման համար։

## Ծանոթագրություններ

Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ գործարարներ
Կատեգորիա:Հայ քաղաքական գործիչներ
Ջուստինիանո Պարտեչիպացիո

[մինի|[Մարկոս Ավետարանիչ|Սուրբ Մարկոսի մասունքների առևանգումը, Սուրբ Մարկոսի տաճարի խճանկար]]
**Ջուստինիանո Պարտեչիպացիո** (, ), 11-րդ վենետիկյան դոժը։

Անյելո Պարտեչիպացիոի որդին։ Հայտնի է ստորագրած կտակով, որով հստակեցնում էր ընտանիքին պատկանող գույքը։ Գույքը բաժանված էր անշարժ՝ տների, հողերի և շարժականների՝ ստրուկների, անասունների, գործիքների։ Կտակում նշված են նաև մետաղադրամները՝ ոսկե բյուզանդական սոլիդները։

828 թվականին տեղի է ունենում մեկ այլ իրադարձություն, որը կարևոր էր Վենետիկի համար։ Եգիպտոսից երկու վենետիկցի վաճառականներ գողանում են Սուրբ Մարկոսի մասունքները։ Պատրիարք Գրադոն, եպիսկոպոս Օլիվոլոն և դոժը հրամայում են պալատին հարակից տարածքում մատուռ կառուցել մասունքների համար։ Այսպիսով, սուրբ ավետարանիչ Մարկոսը դառնում է Վենետիկի հովհանավոր։ Շինարարությունը սկսվել է 829 թվականին դոժ Ջուստինիանո Պարտեչիպացիոյի կողմից և ավարտվել 832 թվականին՝ նրա եղբոր դոժ Ջովանի Պարտեչիպացիոյի կողմից։ Քանի որ այս շինությունը չի պահպանվել, նրա տեսքի մասին կարելի է միայն պատկերացում կազմել հնէաբանական պեղումներից, որոնք արվել են տաճարի դամբարանի վերականգնման ժամանակ, երբ գտնվեցին աղյուսե պատերի շարվածքները։ Ենթադրվում է, որ եկեղեցին լատինական բազիլիկի կառուցվածք է ունեցել և զբաղեցրել է այժմյան դամբարանի տարածքը։ Կենտրոնական գմբեթը կառուցվել է այնտեղ, որտեղ թաղված են Մարկոս առաքյալի մասունքներիը։ 976 թվականին՝ պալատական հեղաշրջման ժամանակ, երբ դոժ Պիետրո Կանդիանոյին փոխարինեց դոժ Պիետրո Օրսելոն, բազիլիկը հրդեհների պատճառով վնասվեց։
մինի|ձախից|Պատեչիպացիո ընտանիքի գերբը

## Ծանոթագրություններ

## Գրականություն
* Claudio Rendina: I dogi. Storia e secreti. 2. Auflage, Rom 2003, ISBN 88-8289-656-0
* Norwich, John Julius: A History of Venice. Alfred A. Knopf: New York, 1982.

## Արտաքին հղումներ
* Կենսագրությունը venipedia.it կայքում 
* Կենսագրությունը conoscerevenezia.it կայքում

Կատեգորիա:Բնօրինակում անաղբյուր հոդվածներ
Զալիբեկ Ավագյան

**Զալիբեկ Հովհաննեսի Ավագյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Պահեստի փոխգնդապետ Զալիբեկ Ավագյանը ծնվել է 1924 թվականին Նախիջևանի Ինքնավար Հանրապետության Շահբուզի շրջանի Նորս գյուղում, չքավոր գյուղացու ընտանիքում։ Արևելյան ռազմաճակատի գործողությունների նախօրյակին ավարտել է Նախիջևանի մանկավարժական տեխնիկումն ու նշանակվել հայրենի գյուղի դպրոցի ուսուցիչ։

1942 թվականի սկզբներին Ավագյանը կամավոր մեկնել է ռազմաճակատ։ Զինվորական ծառայությունն սկսել է 409-րդ հայկական հրաձգային դիվիզիայում, որի կազմում 1942 թվականի աշնանը մասնակցել է Հյուսիսային Կովկասի ազատագրման մարտերին։ 1943 թվականի օգոստոսին Ավագյանն ավարտել է սպայական դասընթացները, ստացել կրտսեր լեյտենանտի կոչում և դասակի հրամանատար նշանակվել 227-րդ հրաձգային դիվիզիայում։ Ազատագրելով Թամանյան թերակղզին դասակը հանձնարարություն է ստացել գիշերով անցնել Կերչի նեղուցը, ամրանալ Կերչ քաղաքի մատույցներում և հնարավորություն ստեղծել զորամասի Ղրիմ անցնելուն։ Ավագյանը արժանացել է կառավարական պարգևների։ Մասնակցել է Ղրիմի, Ուկրաինայի, Բելոռուսիայի, Լեհաստանի ազատագրմանը, մարտերով հասել է Բեռլին։ 1944 թվականի փետրվարի 9-ին՝ ծննդյան օրը, Ավագյանն անցել է կոմունիստական կուսակցության շարքերը։

1946 թվականի նոյեմբերին Ավագյանը զորացրվել է բանակից և աշխատանքի անցել պետանվտանգության մարմիններում։ 1977 թվականից աշխատել է Արտաշատի շրջժողկրթբաժնում՝ որպես նախնական ռազմական պատրաստության մեթոդիստ։ Բարձր են գնահատվել Զալիբեկ Ավագյանի ծառայությունները։ Պարգևատրվել է մի շարք շքանշաններով և մեդալներով, այդ թվում՝ Լեհական Ժողովրդական Հանրապետության շքանշանով։ Արժանացել է նաև պատվոգրերի, «Սոցիալիստական մրցության հաղթողի» կրծքանշան։ Բազմիցս ընտրվել է կուսակցության շրջկոմի պլենումի անդամ, շրջխորհրդի պատգամավոր։

## Պարգևներ
* Լեհական Ժողովրդական Հանրապետության շքանշան
* «Սոցիալիստական մրցության հաղթողի» կրծքանշան

## Ծանոթագրություններ

Կատեգորիա:Լեհական Ժողովրդական Հանրապետության շքանշանակիրներ
Կատեգորիա:ԽՄԿԿ անդամներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Աշոտ Բայաթյան

**Աշոտ Նահապետի Բայաթյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Աշոտ Բայաթյանը ծնվել է 1922 թվականին, Եղեգնաձորի շրջանի Խաչիկ գյուղում։ 1939 թվականին, Արտաշատի մանկավարժական ուսումնարանը դեռ չավարտած, աշխատանքի է անցել նույն շրջանի Լուսակերտ գյուղի յոթնամյա դպրոցում, մեկ տարի ֆիզիկա դասավանդելուց հետո նշանակվել է Նշավանի դպրոցի ուսմասվար։

1941 թվականի դեկտեմբերին կամավոր մեկնել է Կարմիր բանակ։ Ֆաշիստական զավթիչների դեմ մղված մարտերին մասնակցել է 1942 թվականի նոյեմբերից։ Բայաթյանը մասնակցել է  Հյուսիսային Կովկասի ռազմաճակատում Նալչիկի, Մոզդոկի, Բեսլանի մոտ տեղի ունեցած մարտերին։ 1943 թվականի հունվարին վիրավորվել է և Մախաչկալա քաղաքում բուժվելուց հետո, վերադարձել գործող բանակ և 89-րդ հայկական Թամանյան դիվիզիայում մասնակցել է մարտերին, 1943 թվականի օգոստոսի 15-ին Կրիմսկ քաղաքի շրջակայքում գրոհներից մեկում վիրավորվել է։ Պարգևատրվել է Կարմիր աստղի շքանշանով։ 1944 թվականի փետրվարին Կերչի համար մղվող կատաղի մարտերում կրկին վիրավորվել է։ Պարգևատրվել է «Խիզախության համար», «Կովկասի պաշտպանության համար» և այլ մեդալներով։

Բայաթյանը զորացրվելուց հետո ավարտել է Երևանի մանկավարժական ու պոլիտեխնիկական ինստիտուտները, ֆիզիկա ու մաթեմատիկա է դասավանդել Արարատի շրջանի Շիրազլու (Ոսկետափ), Մեծ Վեդի, Ավշար գյուղերի դպրոցներում։ 1961 թվականին տեղափոխվել է Երևան, դասավանդել Պռոշյանի, Նար-Դոսի անվան դպրոցներում։ 1962 թվականին աշխատանքի է անցել պրոֆտեխնիկական կրթության պետական կոմիտեում, որպես տեսուչ։ Բայաթյանը պրոֆտեխկրթության սիստեմի ճանաչված մասնագետներից էր, զգալի ներդրում է ունեցել որակյալ բանվորական կադրերի պատրաստման գործում։

## Պարգևներ
* Կարմիր աստղի շքանշան
* «Խիզախության համար» մեդալ
* «Կովկասի պաշտպանության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կլանման սպեկտր

**Կլանման սպեկտրը** նյութի կլանման ինդեքսի կախվածությունն է ճառագայթման ալիքի երկարությունից:Այն կապված է նյութում էներգիայի անցումների հետ:Կլանման սպեկտրները տարբեր են տարբեր նյութերի համար։

Պատմականորեն արեգակնային սպեկտրում գծային օպտիկական կլանման սպեկտրի առաջին դիտարկումները կատարվել են 1802 թվականին Վոլաստոնի կողմից, բայց չեն կարևորել հայտնաբերումը, ուստի այդ տողերը ստացել են «Ֆրաունհոֆեր» անվանումը ՝ ի պատիվ մեկ այլ գիտնական Ֆրաունհոֆերի, որը դրանք մանրամասն ուսումնասիրել է 1814-1815 թվականներին։

Կլանման սպեկտրի չափումները կարող են իրականացվել ինչպես սպիտակ լույսի աղբյուրի, այնպես էլ մոնոքրոմատիկ ճառագայթման աղբյուրների միջոցով։

Գրեթե ազատ ատոմների և մոլեկուլների համար հազվագյուտ գազերում օպտիկական կլանման սպեկտրը բաղկացած է առանձին սպեկտրալ գծերից և կոչվում է կառավարվող։

Տարբեր նյութեր համապատասխանում են կլանման տարբեր սպեկտրների, ինչը հնարավորություն է տալիս նյութի բաղադրությունը որոշելու համար օգտագործել սպեկտրոսկոպիկ մեթոդներ:Պինդ մարմինների համար կլանման սպեկտրները շարունակական են, բայց կան նաև անհատական գծեր։

## Կիսահաղորդիչներ
Կլանման սպեկտրների միջոցով հնարավոր է օպտիկական կլանման եզրից որոշել կիսահաղորդչային գոտին։

Կիսահաղորդիչների մեջ կարելի է դիտել լույսի կլանման հետևյալ տեսակները, որոնք ամենակարևոր դերն են խաղում պինդ նյութի հատկությունների և մասնիկների ուսումնասիրության մեջ.
*գոտի-գոտի օպտիկական անցումներ
*գոտի-խառնուրդ օպտիկական անցումներ
*խառնուրդների միջև օպտիկական անցումներ
*ազատ կրիչների կլանում
*էքսիտոնի կլանման գծեր
*կլանում, որը ներառում է ֆոնոններ և այլ քառակուսիներ։

## Տես նաև
*Կլանման մակարդակը
*Բուգեր Լամբերտ Բերայի օրենքը
*Ակուստիկ սպեկտրներ, ձայնի կլանում
*Արտանետման սպեկտր 
*Արտացոլման սպեկտրը

## Ծանոթագրություններ

Կատեգորիա:Անալիտիկ քիմիա
Կատեգորիա:Էլեկտրամագնիսական ճառագայթում
Կատեգորիա:Ճառագայթում
Կատեգորիա:Պինդ մարմնի ֆիզիկա
Կատեգորիա:Սպեկտրասկոպիա
Կատեգորիա:Տիեզերաքիմիա
Կատեգորիա:Օպտիկա
Ֆիկոբիլիններ

**Ֆիկոբիլիններ**ը (հունարեն φύκος - ջրիմուռներից) կարմիր ջրիմուռների, կրիպտոֆիտի և ցիանոբակտերիաների (կապտականաչ ջրիմուռներ) տետրապիրոլային գունանյութեր են:Ֆիկոբիլինը ֆիկոբիլիպրոտենների քրոմոֆորային խումբն է `ջրիմուռների լույսը հավաքող համալիրի թթվային ջրային լուծվող գնդաձև քրոմոպրոտեինները:Որպես կանոն, ֆիկոբիլինները ներկայացված չեն առանձին մոլեկուլներով, բայց սպիտակուցներով բարդույթներ են կազմում ՝ ֆիկոբիլիպրոտեիններ (քրոմոպրոտեիններ)։

Ջրիմուռներում ամենատարածված կարմիր ֆիկոերիտրինները `կլանման առավելագույն λmax = 560-570 նմ և կապույտ ֆիկոցիանները` λmax = 610 նմ, տեսակների մեծամասնությամբ, որոնք պարունակում են ֆիկոէրիթրիններ և ֆիկոցիանիններ:Ֆիկոէրիթրինների և ֆիկոցիանների հարաբերակցությունը կախված է ջրիմուռների միջավայրում լույսի սպեկտրալ կազմից.լույսի ներքո կանաչ լույսի գերակշռությունը աճի ընթացքում խորության վրա `ջրի կողմից սպեկտրի կարմիր մասի կլանման պատճառով, հանգեցնում է սպեկտրի այս մասում կլանվող ֆիկոէրիթրինի սինթեզին, ջրի մակերևույթին բավարար կարմիր լուսավորությամբ գերակշռում է ֆիկոցիանների սինթեզը:Ֆիկոբիլինները փայլում են որոշակի լուսային տիրույթում, ուստի սովորաբար դրանք օգտագործվում են քիմիական հետազոտություններում, օրինակ ՝ ֆիկոբիլիպրոտեինները կապված են հակամարմինների հետ այս տեխնիկան հայտնի է որպես իմունոֆլուորեսցենտ։

## Սորտեր
Գոյություն ունի ֆիկոբիլինների 4 տեսակ`
*կարմիր ֆիկոէթրոբիլին
*նարնջագույն Ֆիկովիոլոբիլին
*կապույտ Ֆիկովիոլոբիլին (հայտնի է նաև որպես ֆիկոբիլիվիոլին), որը հայտնաբերվել է ֆիկոէրիթրոցիանիայում
*կապույտ Ֆիկովիոլոբիլին (հայտնի է նաև որպես ֆիկոբիլվերդին)։
Դրանք կարելի է գտնել `զուգակցված ֆիկոբիլիպրոտեինի հետ տարբեր համադրություններով, ինչը նրանց տալիս է սպեկտրալ առանձնահատկություններ։
## Կառուցվածքային կապը այլ մոլեկուլների հետ
Քիմիապես ասած ՝ ֆիկոբիլինները բաղկացած են պիրոլային օղակների (տետրապիրոլներ) բաց շղթայից և կառուցվածքային առումով նման են լեղու գունանյութի բիլիրուբինին, որը բացատրում է նրանց անունը:Ֆիկոբիլինները շատ մոտ են լուսազգայուն բույսերի գունանյութերին ՝ ֆիտոխրոմներին, որոնք նույնպես բաղկացած են չորս պիրոլներից բաղկացած բաց շղթայից:Քլորոֆիլները նույնպես բաղկացած են պիրոլներից, բայց այնտեղ դրանք կազմակերպվում են օղակի մեջ և կենտրոնում պարունակում են մետաղական ատոմ։

## Գրականություն
*Г. Бриттон. Биохимия природных пигментов. М: Мир, 1986
*O'Carra P., Murphy R. F., Killilea S. D. The native forms of the phycobilin chromophores of algal biliproteins. A clarification (англ.) // Biochem. J. (англ.)русск. : journal. — 1980. — May (vol. 187, no. 2). — P. 303—309.

Կատեգորիա:Գունանյութեր
Կատեգորիա:Կապտականաչ ջրիմուռներ
Կատեգորիա:Կարմիր ջրիմուռներ
Բուզովնա

**Բուզովնա** (),  քաղաքային բնակավայր Ադրբեջանում, Գյուղաքաղաք Բաքվի ագլոմերացիայի Խազարի շրջանում։

## Հայտնի մարդիկ
Գյուղի հայտնի բնակիչները․
* Սիդգի Ռուհուլլա-ադրբեջանցի սովետական դերասան, ԽՍՀՄ ժողովրդական արտիստ։
* Նաջիբա Մելիքովա-ադրբեջանցի թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի։

## Բուզովնայի տեսարաններ

Պատկեր: Buzovna 2393.jpg| Բուզովնա, «Ալի Այակը»
Պատկեր: Buzovna 2394.jpg| Բուզովնա, «Ալի Այակը»
Պատկեր: Friday mosque of Ali ibn Abu Talib, Buzovna, 2010 (3).jpg| Բուզովնա, «Ջումա մզկիթ» 
Պատկեր: Friday mosque of Ali ibn Abu Talib, Buzovna, 2010.jpg| Բուզովնա, «Ջումա մզկիթ» 
Պատկեր: Школа 2383.jpg| Դպրոց Բուզովնայում 
Պատկեր: Mashadi Garib Mosque, Buzovna, 2010.jpg| «Մեշեդի Գարիբ մզկիթ»
Պատկեր: Бузовна 2373.jpg| Բուզովնա
Պատկեր: Buzovna 2369.jpg| Բուզովնա
Պատկեր: Пир ГараПалтар.jpg| Բուզովնա



## Ծանոթագրություններ

Կատեգորիա:Ադրբեջանի բնակավայրեր
Ավետիք Բաբասյան

**Ավետիք Կարապետի Բաբասյան** (), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ ԽՄԿԿ անդամ (1943):

## Կենսագրություն
Ավետիք Բաբասյանը ծնվել է 1908 թվականին, Կամո քաղաքում։ 1927-1928 թվականներին ավարտել է տեղի մանկավարժական թեքումով միջնակարգ դպրոցը և աշխատանքի նշանակվել Սևանի 7-ամյա դպրոցում, դասավանդել է քիմիա և կենսաբանություն։ 1931 թվականին Բաբասյանը ընդունվել է Երևանի պետական համալսարանի քիմիակենսաբանական ֆակուլտետը, որն ավարտելուց հետո նշանակվել է մայրաքաղաքի 26 կոմիսարների անվան միջնակարգ դպրոցի կենսաբանության ուսուցիչ։

Գերմանա-խորհրդային պատերազմը սկսվելուն պես Բաբասյանը զորակոչվել է կարմիր բանակ։ Ծառայությունն սկսել է հայկական փառապանծ 89-րդ հրաձգային դիվիզիայի 141-րդ հակատանկային դիվիզիոնում։ Մասնակցել է Կուբանի, Թամանի թերակղզու և Ղրիմի ազատագրման մարտերին։ Նա Կերչի նեղուցով լաստային լողանցման դեսանտային գործի կազմակերպմանը մասնակցելու համար պարգևատրվել է «Խիզախության համար» մեդալով։ Կերչի ազատագրման ծանր մարտերի օրերին, 1943 թվականին ընդունվել է կոմունիստական կուսակցության շարքերը: 1944 թվականին Բաբասյանը ռազմաճակատում ծանր հիվանդացել է, բուժվելուց հետո զորացրվել է բանակից։

Զորացրվելուց հետո Բաբասյանը 10 տարի աշխատել է մայրաքաղաքի Կիրովյան շրջանի ժողկրթության բաժնի վարիչ։ Տարբեր ժամանակներում եղել է Երևանի մի քանի դպրոցների տնօրեն, ուսմասվար։ 50 տարի անբասիր աշխատանք է կատարել մատաղ սերնդի կրթության ու կոմունիստական դաստիարակության ասպարեզում։ 1977 թվականին Բաբասյանը անցել է կենսաթոշակի, միաժամանակ կենսաբանություն է դասավանդել Երևանի № 59 միջնակարգ դպրոցում։

## Պարգևներ
* «Խիզախության համար» մեդալ

## Տես նաև
* Միսաք Մանուշյանի անվան թիվ 48 հիմնական դպրոց

## Ծանոթագրություններ

Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Մինդի Քեյլինգ

**Վերա Մինդի Քեյլինգ** (, ծնունդով՝ **Չոկալինգամ** (), ), ամերիկացի կատակերգու, դերասանուհի և սցենարիստ։ Առավել հայտնի է դարձել «Օֆիս» հեռուստասերիալում Քելի Կապուրի դերից հետո։

## Վաղ տարիներ
Մինդի Քեյլինգը (ծնունդով՝ Վերա Չոկալինգամ) ծնվել է Մասաչուսեթս նահանգի Քեմբրիջ քաղաքում՝ հնդկական թամիլների ընտանիքում։ 1997 թվականին ավարտել է *Buckingham Browne & Nichols* մասնավոր դպրոցը։ Հաջորդ տարի սկսել է հաճախել Դարթմության քոլեջ, որտեղ նա «Խաղային շների օր» իմպրովիզացիոն կատակերգության անդամ էր։ Քոլեջն ավարտել է 2001 թվականին։

2003 թվականին խաղացել է Բեն Աֆլեք «Մեթը և Բենը» պիեսում, որը նա գրել է Բրենդա Ուիթերսի համահեղինակությամբ։ *[[Թայմ|Time]]* ամսագիրն այս ներկայացումն ընդգրկել է «Տարվա ամենակարևոր թատերական իրադարձությունները» ցուցակում։

## Գործունեություն
2005 թվականին Քեյլինգը հայտնվել է «Սանձեք ձեր խանդավառությունը» սերիալի դրվագներից մեկում՝ որպես օգնական։ 2006 թվականի ապրիլին մասնակցել է «Շաբաթ երեկոյան ուղիղ եթերում» թոք շոուին։ Քեյլինգն իր առաջին դերը ստացել է 2004 թվականին՝ «Քառասունամյա կույսը» ֆիլմում։ Նա նաև հայտնվել է «Ուղեկցող երեխաներ» ֆիլմում՝ որպես մատուցողուհի։ 2007 թվականին փոքր դեր է ստացել «Ամուսնության արտոնագիր» ֆիլմում՝ Ջոն Կրասինսկու, Անջելա Կինսիի և Բրայան Բաումգարտների հետ համատեղ։ 2009 թվականին նկարահանվել է «Գիշերը թանգարանում 2» ֆիլմի դրվագում։ 2010 թվականին «Անճոռնի ես» մուլտֆիլմում հնչյունավորել է զբոսաշրջիկի մորը։

2005-2013 թվականներին խաղացել է Քելի Կապուրի դերը «Օֆիս» հեռուստասերիալում։ Նա նաև գրել է սերիալի 18 դրվագների սցենարը։ «The A.V. Club»-ին տված հարցազրույցում Քեյլինգն ասել է, որ Քելիի կերպարը «չափազանցված է»։ *Diwali* երրորդ սեզոնային դրվագից հետո հայտնվել է «Թարմ օդ» թոք շոուում։

2011 թվականին լույս է տեսել Քեյլինգի առաջին գիրքը՝ «Իմ բովանդակությունը» վերնագրով։

## Անձնական կյանք
2017 թվականի դեկտեմբերի 15-ին Քեյլինգը դուստր է ունեցել՝ Քեթրին Սուոթ «Քիթ» Քեյլինգ, իսկ 2020 թվականի սեպտեմբերի 3-ին՝ որդի՝ Սփենսր Քեյլինգ։ Նա սերտ հարաբերություններ է պահպանում Նովակի հետ, որի հետ ծանոթացել է «Օֆիսում» աշխատելիս։ Նրանք հանդիպել են շոուի նկարահանումների ժամանակ, և նրանց հերոսների՝ Ռայան Հովարդի և Քելի Կապուրի հարաբերությունների բնույթը երբեմն արտացոլում է նրանց հարաբերություններն իրական կյանքում։ Բացի այդ, Նովակը դստեր կնքահայրն է։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կատակերգուներ
Կատեգորիա:Ամերիկացի կին գրողներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:«Թոնի» մրցանակի դափնեկիրներ
Կատեգորիա:Աուդիոգիրք կարդացողներ
Գագիկ Մխեյան

**Գագիկ Դանիելի Մխեյան (**), հայ պետական և քաղաքական գործիչ, Հայաստանի Հանրապետության Ազգային ժողովի նախկին պատգամավոր։

## Կենսագրություն
* 1981 թվականին ավարտել է Երևանի պոլիտեխնիկական ինստիտուտը, մասնագիտությամբ ճարտարագետ-հիդրոտեխնիկ է։
* 1972—1974 թվականներին աշխատել է Երևանի կաբելի գործարանում բանվոր։
* 1974—1976 թվականներին ծառայել է խորհրդային բանակում։
* 1976—1981 թվականներին եղել է Երևանի կաբելի գործարանում տեխնիկ, ճարտարագետ։ 
* 1982—1991 թվականներին  աշխատել է որպես Մասիսի շրջխորհրդի գործկոմի կապիտալ շինարարության բաժնի ճարտարագետ-տեսուչ, կազմակերպական-հրահանգչական բաժնի վարիչ։
* 1993—1994 թվականներին Երևանի Սպանդարյանի շրջանի սոցիալական ծառայության նպաստների բաժնի վարիչ։ 
*1999 թվականին աշխատել է ՀՀ կառավարության առընթեր անշարժ գույքի կադաստրի պետական կոմիտեի նախագահի խորհրդական։
*1999—2003 թվականներին կուսակցական աշխատանք է կատարել  «Օրինաց երկիր» կուսակցությունում։
*2003 թվականի մայիսի 23-ից՝ ԱԺ սոցիալական, առողջապահության և բնության պահպանության հարցերի մշտական հանձնաժողովի նախագահ։
*2006 թվականից  «Օրինաց երկիր» կուսակցության փոխնախագահ.

Ամուսնացած է, ունի երկու երեխա։

## Ծանոթագրություններ

## Արտաքին հղումներ
*Гагик Мхеян

Կատեգորիա:Բնօրինակում անաղբյուր հոդվածներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Կատեգորիա:ՕԵԿ անդամներ
Մարդաքան

**Մարդաքան** (), քաղաքային բնակավայր Ադրբեջանում, Գյուղաքաղաք Բաքվի ագլոմերացիայի Խազարի շրջանում։ Մարդաքանը Աբշերոնի թերակղզու ամենահին գյուղերից մեկն է։

## Բնակչություն
1893 թվականի վիճակագրության համաձայն Մարդաքանում բնակվում էր 930 մարդ։ Բնակչությունը 1979 թվականին կազմել է 12,900 մարդ, 2009 թվականին 23,600, 2016 թվականին 24,300, իսկ 2020 թվականին `25232 մարդ։

## Հայտնի մարդիկ
* Ֆեյզուլլա Կասումզադե-Ադրբեջանի գիտությունների ակադեմիայի անդամ, Տեխնիկական գիտությունների թեկնածու, պրոֆեսոր, Ռուսաստանի Դաշնության գիտության վաստակավոր գործիչ։
* Ֆուադ Կասումզադե-Ադրբեջանցի փիլիսոփա, Գիտությունների ազգային ակադեմիայի ակադեմիկոս։
* Վագիֆ Իբրահիմօկլի-ռեժիսոր, Ադրբեջանի  ժողովրդական արտիստ, արվեստի վաստակավոր գործիչ։
* Կըլման Իլքին-Ադրբեջանի ժողովրդական գրող։
* Մարալ Ռահմանզադե-ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի ժողովրդական նկարիչ։

## Տեսարժան վայրեր

Պատկեր: Mardakankrugbashnya2.JPG| Կլոր ամրոց
Պատկեր: Mardakanbashnya2.JPG| Քառանկյուն ամրոց
Պատկեր: Мардакянский дендрарий.jpg| Մարդաքանի դենդրոպարկը 
Պատկեր: Мардакянский дендрарий 011.jpg| Մարդաքանի դենդրոպարկը 
Պատկեր: Mardakan dendrariy.jpg| Մարդաքանի դենդրոպարկը  
Պատկեր: Mardakanbashnya sverxu.JPG| Մարդաքանի ամրոց



## Ծանոթագրություններ

## Աղբյուրներ
* R.Əliyeva, E.Bədəlov "Abşeronda məskunlaşma və memarlıq". Bakı - "Avropa" - 2016.264 səh

Կատեգորիա:Ադրբեջանի բնակավայրեր
Հավատարմություն

Հավատարմությունը, ըստ Օժեգովի բառարանի, բարոյական և էթիկական հասկացություն է. համառություն և անփոփոխություն զգացմունքների և հարաբերությունների մեջ, իրենց պարտականությունների կատարման մեջ։

Հավատի խախտումը դավաճանություն է:Վեբստերի բառարանը նույնպես հավատարմությունը սահմանում է որպես «հավատով լի»:.

Հին հունական լեզվով կա երկու բառ, որոնք նշում են հավատարմության հասկացությունը.«ալիֆիա» (հուսալիություն, ամրություն, կայունություն, անփոփոխություն, ճշմարտություն, արդարություն, անկեղծություն) և «պիստոս» (հավատարիմ, ճշմարիտ, հուսալի, հավատացյալ, սնուցող վստահություն)։

Ֆեոդալիզմի շրջանում վասալի հիմնական առաքինությունը հավատարմությունն էր իր տիրոջը:Ֆեոդալական Ճապոնիայում սամուրայի հավատարմությունն իրենց տիրոջը բուշիդոյի օրենսգրքի գլխավոր պատվիրանն էր.«Ուր էլ որ լինեմ ՝ սարերում կամ ընդհատակներում, ցանկացած պահի և ամենուր իմ պարտականությունն ինձ պարտավորեցնում է պաշտպանել իմ տիրոջ շահերը:Սա յուրաքանչյուր քաղաքացու պարտականությունն է:Սա մեր կրոնի ողնաշարն է ՝ անփոփոխ և հավերժ »:. Ճապոնական ժողովրդական լեգենդ «Ակոյի վրեժը» պատմում է, թե ինչպես 47 սամուրայներ վրեժ լուծեցին իրենց տիրոջ մահից ՝ սեփական կյանքի գնով։

Ծառայի հիմնական առաքինությունը նույնպես համարվում էր հավատարմությունն իր տիրոջ հանդեպ։

Հպատակներից պահանջվում էր հավատարիմ լինել իրենց իշխանին:Երբ իշխանը գահ էր բարձրանում, հպատակները հաճախ հավատարմության երդում էին տալիս նրան։

Ընկերոջ հանդեպ հավատարմությունը գնահատվում է ընկերության մեջ։

Ամուսնական հավատարմությունը նշանակում է դավաճանության կանխարգելում, իսկ ավելի լայն իմաստով `հոգ տանելով ձեր ամուսնու մասին, ձեր վարքը ստորադասելով նրան։

Հավատարմությունը կարող են ցույց տալ ոչ միայն մարդիկ, այլ նաև կենդանիները։ Բազմաթիվ պատմություններ կան շների հավատարմության մասին իրենց տերերին նկատմամբ։

Հավատարմությունը կարող է դրսևորվել ոչ միայն անձի, այլ նաև ինչ-որ մեկի քաղաքական, կրոնական կամ էթիկական համոզմունքների նկատմամբ:Այսպիսի հավատարմությունը նկարագրվում է Մարտին Լյութերին վերագրվող հայտնի բառերով. «Դրա վրա ես կանգնած եմ և այլ կերպ չեմ կարող անել»։ Նման հավատարմության հետ կապված է հավատարմությունը քաղաքական կուսակցության կամ նման այլ կազմակերպության նկատմամբ:Լենինը հավատարմությունը համարում էր չեկիստների գլխավոր որակը։

Այդպես խոսում են նաև զինծառայողների հավատարմության մասին, մարտական հերթապահության, հայրենիքի հանդեպ հավատարմության մասին:Սա նշանակում է մարդկային վարքի ստորադասում իր պետության շահերին։

Խոսվում է նաև պետության հավատարմության մասին իր դաշնակիցների նկատմամբ, ինչը նշանակում է միջպետական պայմանագրերի իրականացում։

## Տես նաև
*Վստահություն
*Դավաճանություն

## Ծանոթագրություններ
Բինե

**Բինե** (), քաղաքային բնակավայր Ադրբեջանում, Գյուղաքաղաք Բաքվի ագլոմերացիայի Խազարի շրջանում։ Բնակչության թվով ամենամեծ բնակավայրը Խազար շրջանում։

Բինեն Բաքվի երկրորդ ամենամեծ բնակավայրն է ՝ Մաշտագաից հետո։ Տարածքը  կազմում է 32,79 կմ2։

17-րդ դարի կեսերից բնակչությունը սկսել է մշտապես հաստատել այստեղ։ Այս տարածքը ներառում է նաև Բոլլուգ և Սավխոզ բնակավայրերը։ Տեղի բնակչությունն ավանդաբար զբաղվել է անասնապահությամբ և գյուղատնտեսությամբ։

Բնակավայրում կան մի քանի հասարակական ու կրոնական հուշարձաններ։ Հեյդար Ալիևի անվան Բաքվի միջազգային օդանավակայանը գտնվում է այս բնակավայրում։ Այստեղ է գտնվում նաև Ադրբեջանի Ազգային Ավիացիոն ակադեմիան։

## Բնակչություն
1989 թվականի վիճակագրության համաձայն Բինեում բնակվում էր 22809 մարդ։ Ներկայումս բնակչությունը կազմում է 57.324 մարդ։

## Տեսարժան վայրեր
* Բաղնիքի շենքեր (1815 և 1879)։
* Հաջի Արաբի մզկիթ (1877)։
* Մովսում Սալիմովի մզկիթ (1916)։

## Բաքվի Հեյդար Ալիևի անվան միջազգային օդանավակայան

Ադրբեջանական Հանրապետության վեց միջազգային օդանավակայաններից խոշորագույնը, որն ավելի վաղ կոչվել է «Բինա միջազգային օդանավակայան»։ Գտնվում է Բինեյի բնակավայրում։

## Ծանոթագրություններ

Կատեգորիա:Ադրբեջանի բնակավայրեր
Մարտին Բրեմահ

**Մարտին Բրեմահ (Բեդինգթոն)**, ավելի հայտնի է իր բեմական անունով՝ Մարտին Բրեմահով։ Անգլիացի երաժիշտ, երգահան և կիթառիստ՝ ավելի հայտնի որպես  *the Fall*, *Blue Orchids*, *Thirst*, և *Factory Star* խմբերի անդամ։ Ծնվել է 1957 թվականի սեպտեմբերի 18-ին Մանչեստրում։

## Կարիերայի վաղ տարիներ
Բրեմահը հանդիպել է Մարկ Սմիթին և *The Fall* խմբի դաշնակահար Ունա Բեինզին 1975 թվականի վերջերին. Բրեմահն ու հիմնական բասիստ Թոնի Ֆրիելը Սմիթի քույր Բարբարայի ընկերներն էին։ Նա մնաց *The Fall* խմբում մինչև 1979 թվականի ապրիլ՝ լինելով մի շարք սինգլների համահեղինակ մինչև այդ պահը՝ ներառյալ *Live at the Witch Trials* ալբոմը։ Նա հրաժարվեց իրենց շրջագայությունից իր և Սմիթի միջև եղած լարվածության պատճառով։ Սայմն Ֆորդը *Hip Priest*-ում նշում էր, որ Բրեմահի և Բաինզի հարաբերությունների պատճառը հենց դա է դառնում։ Բրեմահը հետագայում պնդում էր, որ խումբը *մի փոքր բռնատիրական էր դառնում և մենք ընդամենը 19-20 տարեկան երեխաներ էինք։ Ես ցանկանում էի լինել ազատ ու անկախ և անեի ամեն բան ինքնուրույն*":

Նա սկիզբ դրեց ազդեցիկ պոստ փանկ ժանրի խմբի՝ Blue Orchids անունով իր ընկերուհու՝ Բեինզի հետ։ Նրանք սկզբում հաջողություն ունեցան, սակայն հետո ընդմիջում ունեցան, որի պատճառը այն էր, որ նրանք ամուսնացան և երեխա ունեցան։ Ի վերջո նրանք բաժանվում են, սակայն մնում են լավ ընկերներ։ Խումբը վերակազմավորվեց 1985 թվականին՝ թողարկելով *Sleepytown* սինգլը։ Սրան հածորդեցին նաև մի շարք վիճելի, բայց միևնույն ժամանակ լավ ընդունված ալբոմներ՝ ներառյալ 2016 թվականին թողարկված T*he Battle of Twisted Heel*-ը, որն էլ հայտնվեց Rough Trade Recordsի շքերթում։

Բրեմահը ձևավորեց *Thirst* խումբը 1987 թվականին։ Նրան այդ հարցում օգնեցին *The Fall* խմբի հիմնական թմբկահար Կառլ Բյորնսը, բասիստ Լի Փիքերինգը և կիթառահար Քերի Լոուսոնը։ Խումբը ավելի շատ հակված էր դեպի *garage rock* ժանրը, քան ազդեցություն էր ստանում իր նախկին խմբերի նախընտրելի պոստ փանկից։ *Thirst* խումբը միայն թողարկել է մեկ մինի ալբոմ՝ *Riding the Times* վերնագրով։ 1989 թվականին Մրեմահը անսպասելիորեն նորից միանում է *The Fall* խմբին՝ փոխարինելով Բրիխս Սմիթին և *Extricate* ալբոմի ստեղծմանը՝ համալրելով կիթառի հատվածները։ Բրեմահի խմբում մնալը տևեց միայն 1 տարի, քանի որ նա (դաշնակահար Մարսիա Սչոֆիլդի հետ միասին) հեռացվեց աշխատանքից 1990 թվականի հուլիսին՝ ավստրալասիական շրջագայությունից հետո։ Մինչ Մարկ Սմիթը հետո նշում էր, որ մեծ ցանկություն ունի պարզելու պատճառը, հեռացման իրական պատճառը պարզ դարձավ. պատճառը այն էր, որ Սմիթը ուրախ չէր Բրեմահի և Սչոֆիլդի հարաբերությունների հետ կապված։

## Վերջին տարիներ
2008 թվականին Բրեմահը ձևավորում է *Factory Star*` ի սկզբանե ներկայացնելով Թիմ Լյոնսին և Բրայն Բենսոնին, իսկ հետագայում՝ *Fall* խմբի նախկին անդամներ բասիստ Սթիվ Հենլիին, թմբկահար Փոլ Հենլիին և դաշնակահար  Ջոն Փոուլ Մորանին։ Նրանց դեբյուտային ալբոմը եղավ *Enter Castle Perilous*-ը, որը թողարկվեց 2011 թվականին *Occultation Records*-ում։

## Ծանոթագրություններ

## Աղբյուրներ
* 
*Հենլի, Սթիվ. "The Big Midweek: Life Inside The Fall". Լոնդոն։ Route, 2014. 

Կատեգորիա:1957 ծնունդներ
Կատեգորիա:Անգլիացի երաժիշտներ
Կատեգորիա:Անգլիացի կիթառահարներ
Կատեգորիա:Անգլիացի պանկ ռոք կիթառահարներ
Կատեգորիա:Ապրող անձինք
Կատեգորիա:Բրիտանացի ռոք երաժիշտներ
Նաան

**Նաան**, ցորենի բլիթ, հնդկական ազգային խոհանոցի ուտեստ։ Բացի այդտեղից ուտեստը տարածված է Աֆղանստանում, Իրանում, Նեպալում, Պակիստանում, Տաջիկստանում, Ուզբեկստանում և հարակից շրջաններում։ Թյուրքական լեզուներում (օրինակ՝ ղազախերեն, ղրղզերեն, ուզբեկերեն, ույղուրերեն և այլն) հացը կոչվում է *նան* (փոխառություն է պարսկերենից)։

Բլիթի թխման հիմքը հացահատկային թթխմորն է։ Գառան աղացած միսը, բանջարեղենը, պանիրը և կարտոֆիլը ավելացվում են որպես լցոն։ Համեմունքներից օգտագործվում է քեմոն, սխտոր և չամիչ։

Այն մատուցում են ապուրի կամ թեյի հետ, ինչպես նաև կարող է հանդիսանալ որպես հիմնական ուտեստ։

## Տարատեսակներ
### Ինդոնեզիա
Ինդոնեզիայում նաանը տարածված է ինդոնեզական և արաբական համայքներում, ինչպես նաև մալայական, աչեխական և մինանգկաբաում՝ ռոթիի այլ տարատեսակի հետ, ինչպիսին օրինակ ռոթի չանաի։ Այս ուտեստը, որը սովորաբար հայտնի է որպես ռոթի նաան կամ ռոթի նան, պատրաստվում է ինդոնեզական համեմունքներով, ինչպիսիք են սխտորը տեղական համեմունքներով։

## Պատկերասրահ

 Gurudwara Bangla Sahib in New Delhi 03-2016 img2.jpg|Հնդկական նաանի բլիթներ
 Bread of Afghanistan in 2010.jpg|Աֆղանական նաան
 Peshawari Roti, Pakistan.jpg|Թոնրում հենց նոր թխված նաան, Կարաչի, Պակիստան
 Cheese Naan.jpg|Պանրով նաան
 Naan bya with mutton soup.JPG|*Նաան պայա* ապուրով (ոչխարի մսով), Մյանմայում երբեմն մատուցվում է նախաճաշին
 KashgarNaan.jpg|Ույղուրական նաան Կաշգարում


## Տես նաև
* Թոնիր նան

## Ծանոթագրություններ

Կատեգորիա:Հնդկական խոհանոց
Կատեգորիա:Պակիստանական խոհանոց
Կատեգորիա:Պարսկերեն բառեր և արտահայտություններ
Կատեգորիա:Իրանական խոհանոց
Կատեգորիա:Կարիբյան խոհանոց
I Love You (այլ կիրառումներ)

**I Love You** կարող է վերաբերվել.

* I Love You ալբոմ, ամերիկյան The Neighbourhood ինդի փոփ խմբի դեբյուտային ստուդիական ալբոմ։
* I Love You երգ, ամերիկացի երգչուհի Բիլլի Այլիշի կողմից ձայնագրած երգ իր «When We All Fall Asleep, Where Do We Go?» դեբյուտային ստուդիական ալբոմից։
* ILOVEYOU, համակարգչային վիրուս ծրագիր, գրված VBScript ծրագրի միջոցով։
* ILY ժեստ, հապավում, որն ամերիկյան ժեստերի լեզվով նշանակում է I Love You («Ես սիրում եմ քեզ»)։
Ամառային մարդիկ

**«Ամառային մարդիկ»** (), Սերգեյ Ուրսուլյակի գեղարվեստական ֆիլմը, որը նկարահանվել է 1995 թվականին Մաքսիմ Գորկու «Հովեկներ» պիեսի հիման վրա։ Պրեմիերան կայացել է 1995 թվականի հոկտեմբերի 20-ին Կինոկենտրոնում։

## Սյուժե
Ֆիլմում ներկայացվում է մեկ օր ամառանոցային գյուղի կյանքից 20-րդ դարի սկզբին։ Այդտեղ եկել են մտավորականության ներկայացուցիչներ։ Ավարտվում է ամառային օրը, որը հագեցած է թեթև սիրախաղով, ոչինչ չպարտադրող խոսակցություններով, խնջույքներով, կատակային խաղերով։ Երեկոյանում է։ Հերոսներից յուրաքանչյուրը թաքցնում է իր դրաման, որ ևս մի քիչ, ու տեղի կունենա ողբերգություն։ Մանավանդ որ չարացած գյուղացիներն արդեն մտադրվել են հրդեհել իրենց տերերի տները։

## Արձագանքներ
«Ինձ թվում է, որ Սերգեյը (Ուրսուլյակ) գտել է անսպասելի քայլ Գորկու այդ պիեսի բացահայտման մեջ։ Սա լուրջ Գորկին չէ, սա Չեխովը չէ սա Միխալկովի «Մեխանիկական դաշնամուրը» չէ։ Այդ քայլը խաղերն են, իրականության ու անիրականության խաղերը»,– Սերգեյ Մակովեցկի։

## Դերերում

## Նկարահանող խումբ
* Սցենարի հեղինակ՝ Սերգեյ Ուրսուլյակ
* Ռեժիսոր՝ Սերգեյ Ուրսուլյակ
* Բեմադրող օպերատոր՝ Սերգեյ Յուրիզդիցկի
* Բեմադրող նկարիչ՝ Գեորգի Կրոպաչյով
* Հագուստների նկարիչներ՝ Ալեքսեյ Կամիշով, Ելենա Ստանկեևա
* Կոմպոզիտոր՝ Միքայել Թարիվերդիև
* Երգերի կատարող՝ Յուրի Մորֆեսսի
* Պրոդյուսեր՝ Օլեգ Կապանեց

## Մրցանակներ և պարգևներ
* Մրցանակ լավագույն օպերատորական աշխատանքի համար (Ս. Յուրիզդիցկի) և Կինոքննադատների գիլդիայի մրցանակ «Կինոշոկ-95» կինոփառատոնում (Անապա)
* «Դասական ստեղծագործության ժամանակակից ընթերցանության և կինեմատոգրաֆիական բարձր մշակույթի համար» մրցանակ «Գրականություն և կինո-96» կինոփառատոնում (Գատչինա)
* 1995 թվականի Կինոմամուլի մրցանակ տարվա լավագույն դերասաններին (Ս. Մակովեցկի «Պիես ուղևորի համար», «Ամառային մարդիկ», «Գնացքի ժամանումը» ֆիլմերում կատարած դերերի համար, կիսել է Ե. Միրոնովի հետ)։

## Ծանոթագրություններ

Կատեգորիա:1990-ականների ռուսերեն ֆիլմեր
Կատեգորիա:1995 ֆիլմեր
Կատեգորիա:«Կինոտավր» մրցանակի արժանացած ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Ռուսական դրամա ֆիլմեր
Կատեգորիա:Ֆիլմերի երաժշտություն ըստ Միքայել Թարիվերդիևի
Ջո Բայդենի ընտանիք

**Ջո Բայդենի ընտանիք**, ամերիկյան ընտանիք, որը բաղկացած է մի քանի հայտնի անդամից։

## Կանայք և երեխաներ

2021 թվականի հունվարի 20-ին ընտրված ԱՄՆ նախկին նախագահ Ջո Բայդենը երկու անգամ ամուսնացել է և ունեցել չորս երեխա։
* Նեյլիա Հանթեր, ավելի ուշ՝ Նեյլիա Հանթեր Բայդեն, Ջո Բայդենի հետ ամուսնացել է 1966 թվականին։ 1972 թվականի դեկտեմբերին, երբ Ջո Բայդենն ընտրվել էր սենատոր, Նեյլիան և դուստրը մահացել են ավտովթարից․ նրա երկու որդիները վիրավորվել են։
** Բո Բայդեն (Ջոզեֆ Ռ․ Բայդեն III) (1969-2015), Դելավեր նահանգի գլխավոր դատախազ։ Ունի երկու երեխա՝ Նատալին և Հանթերը։ 2015 թվականի մայիսին մահացել է գլխուղեղի քաղցկեղից։
** Հանթեր Բայդեն (Ռոբերտ Հանթեր Բայդեն), նախկին բիզնեսմեն և Ջո Բայդենի որդին։ Առաջին կնոջից՝ Քեթլինից ունի երեք դուստր՝ Նաոմին, Ֆինեգանը և Մեյզին։ Լունդեն Ռոբերտսից ծնված և դատական փաստաթղթերում  NJR անունով գրանցված չորրորդ երեխայի կենսաբանական և օրինական հայրն է։ Երկրորդ կնոջից՝ Մելիսա Քոեն Բայդենից ունի նաև հինգերորդ երեխա։
** Նաոմի Քրիստինա Բայդեն (1971-1972)՝ «Էմի» մականվամբ, մահացել է նույն ավտովթարից, ինչ իր մայրը՝ Նեյլիան։
*  Ջիլ Բայդեն, ԱՄՆ նախկին երկրորդ տիկին, մանկավարժ և Ջո Բայդենի երկրորդ կինը, որի հետ ամուսնացել է 1977 թվականին։
** Էշլի Բլեյզեր Բայդեն (ծնված 1981 թվականին), դուստր Ջիլ Բայդենից։

Պատկեր:Joe Biden official portrait 2013 (cropped) 2.jpg|Ջո Բայդեն
Պատկեր:Beau Biden victory speech cropped.jpg|Բո Բայդեն
Պատկեր:R. Hunter Biden at Center for Strategic & International Studies (1).jpg|Հանթեր Բայդեն
Պատկեր:Jill Biden official portrait 2.jpg|Ջիլ Բայդեն
Պատկեր:Ashley Biden 130121-Z-QU230-318 (1).jpg|Էշլի Բայդեն


## Ծնողներ, եղբայրներ, քույրեր և նախնիներ
Բայդենի տոհմածառը հայտնի է Ուիլյամ Բայդենի (մոտ 1790-1840)՝ Ջո Բայդենի՝ Անգլիայի Սասեքս քաղաքում ծնված հայրական գծով երրորդ նախապապի շնորհիվ, որը ներգաղթել է Միացյալ Նահանգներ։ Իռլանդացի տոհմաբանները Ջոյին 2016 թվականին Իռլանդիա կատարած այցի ժամանակ ներկայացրել են իր իռլանդացի մոր կողմի պատմությունը։

Ջոզեֆ Ռոբինեթ Բայդեն կրտսերը ծնվել է 1942 թվականի նոյեմբերի 20-ին Փենսիլվանիայի նահանգի Սքրենթոն քաղաքի Սուրբ Մարիայի հիվանդանոցում՝ Քեթրին Յուջինի «Ջին» Բայդենի (*ծննդյամբ* Ֆինեգան) և Ջոզեֆ Ռոբինեթ Բայդեն ավագի ընտանիքում։ Նա կաթոլիկ ընտանիքի երեխաներից ամենաավագն է, նրանից հետո ծնվել են քույրը՝ [Մերի] Վալերի Բայդեն Օուենսը և երկու եղբայրները՝ Ֆրենսիս Ուիլյամ «Ֆրենկ» Բայդենը և Ջեյմս Բրայան «Ջիմ» Բայդենը։ Ջինն ունեցել է իռլանդական ծագում, որի արմատները տարբեր կերպով վերագրվում են Լաութ և Լոնդոնդերի կոմսություններին։ Ջոզեֆ ավագի ծնողներն են Մերի Էլիզաբեթը (*ծննդյամբ՝* Ռոբինեթ) և Մերիլենդ նահանգի Բալթիմոր քաղաքից նավթային բիզնեսմեն Ջոզեֆ Հ․ Բայդենը, որոնք ունեցել են անգլիական, ֆրանսիական և իռլանդական ծագում։ Մայրական գծով նախապապը՝ Էդվարդ Ֆրենսիս Բլեվիթը, Մեյո կոմսության Բալինա քաղաքից եկած իռլանդացի ներգաղթյալների երեխան է, եղել է Փենսիլվանիա նահանգի Սենատի անդամ։

## Ծանոթագրություններ

Կատեգորիա:Ամերիկացիներ իռլանդական սերմամբ
Կատեգորիա:Ընտանիքներ
Կատեգորիա:Ջո Բայդեն
Կամիլլո Ռիպամոնտի

**Կամիլլո Ռիպամոնտի** (, ), իտալացի պետական գործիչ, 1968-1970 թվականներին Իտալիայի առողջապահության նախարար։

## Կենսագրություն
Կամիլլո Ռիպամոնտին ծնվել է 1919 թվականի մայիսի 25-ին Գոռգոնձոլա կոմունայում, Միլան։ Բարձրագույն ինժեներական կրթություն է ստացել Միլանի պոլիտեխնիկական համալսարանում, աշխատել է մասնագիտությամբ։ 1946 թվականին դարձել է Գոռգոնձոլա կոմունայի քաղաքապետ, այդ պաշտոնը զբաղեցրել է 34 տարի՝ մինչև 1980 թվականը։ Հանդիսացել է քաղաքային պլանավորման ազգային ինստիտուտի նախագահ և Լոմբարդիայի տնտեսական և սոցիալական հետազոտությունների ինստիտուտի նախագահ։ ILSES հասարակական գիտություններ (Istituto lombardo di studi economici e sociali): Նա նաև ընտանիքի սոցիալական ծառայությունների ինստիտուտի (Istituto servizio sociale familiare) ժամանակավոր նախագահն է եղել։

1958-1968 թվականներին Քրիստոնեական-դեմոկրատական կուսակցությունից ընտրվել է պատգամավորների պալատ, որտեղ մտել էհասարակական աշխատանքների հարցերով կոմիտեի կազմում։

1968-1983 թվականներին Լոմբարդիայի նահանգից եղել է Սենատի անդամ։ Մտել է հանրային աշխատանքների, տրանսպորտի, փոստային կապի, հեռահաղորդակցության և առևտրային նավատորմի (1968-1972) և Սենատի առողջապահության և հիգիենայի հարցերի մշտական (1971-1972) կոմիտեների կազմում։ Ընտրվել է Սենատի արդյունաբերության, առևւտրի և զբոսաշրջության մշտական կոմիտեի նախագահ (1972-1973), միաժամանակ եղել է Սենատի հանրային աշխատանքների և հաղորդակցության հարցերի մշտական հանձնաժողովի անդամ։ 1974-1983 թվականներին հանդիսացել է բյուջեի մշտական կոմիտեի անդամ և եվրոպական համայնքի հարցերով կոմիտեի անդամ (1979-1983)։

Բազմիցս ընդգրկվել է երկրի կառավարության կազմում՝
* 1968-1970 թվականներին եղել է առողջապահության նախարար,
* 1970 թվականից մինչև 1972 թվականը հանդիսացել է գիտական հետազոտությունների և տեխնոլոգիաների նախաձեռնությունների համակարգման առանց պորտֆելի նախարար,
* 1972 թվականի փետրվարից մինչև հունիսը զբաղեցրել է Իտալիայի արտաքին առևտրի նախարարի պաշտոնը։
* 1973-1974 թվականներին՝ մշակութային ժառանգության հարցերով առանց պորտֆելի նախարար,
* 1974 թվականի մարտից մինչև նոյեմբերը եղել է զբոսաշրջության և դիտարժան միջոցառումների նախարար։

## Մրցանակներ և կոչումներ
* Մեդալ «Մշակույթի և արվեստի զարգացման մեջ վաստակի համար» (1980)։

## Ծանոթագրություններ

## Արտաքին հղումներ
* Archivio Camillo Ripamonti

## Աղբյուրներ
* http://legislature.camera.it/chiosco.asp?cp=1&position=III%20Legislatura%20/%20I%20Deputati&content=deputati/legislatureprecedenti/Leg03/framedeputato.asp?Deputato=d19740
* http://legislature.camera.it/chiosco.asp?cp=1&position=III%20Legislatura%20/%20I%20Deputati&content=deputati/legislatureprecedenti/Leg04/framedeputato.asp?Deputato=d19740
* http://www.senato.it/leg/05/BGT/Schede/Attsen/00006914.htm
* http://www.senato.it/leg/08/BGT/Schede/Attsen/00006914.htm

Կատեգորիա:20-րդ դարի քաղաքական գործիչներ
Կատեգորիա:«Իտալական մշակույթի և արվեստի զարգացման մեջ ունեցած ավանդի համար» մեդալակիրներ
Կատեգորիա:Բնօրինակում անաղբյուր հոդվածներ
Կատեգորիա:Իտալիայի առողջապահության նախարարներ
Կատեգորիա:Իտալիայի պետական գործիչներ
Կատեգորիա:Իտալիայի սենատորներ
Կատեգորիա:Իտալիայի քաղաքական գործիչներ
Կատեգորիա:Իտալիայի քրիստոնեական-դեմոկրատական կուսակցության անդամներ
Կատեգորիա:Միլանի պոլիտեխնիկական համալսարանի շրջանավարտներ
Յակուշիմա

**Յակուշիմա** (), ճապոնական կղզի, Կյուսյու կղզից 60 կմ դեպի հարավ, մտնում է Կագոշիմա պրեֆեկտուրայի կազմի մեջ։ 1993 թվականին ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Աշխարհագրություն
Իրենից ներկայացնում է 503 կմ² մակերեսով սխալ հնգանկյուն։ Կղզու ամենաբարձր կետը ծովի մակարդակից 1935 մետր է։ Մեծ մասը ծածկված է արևադարձային անտառներով։ Տարածված է սուգի ծառը (յակու սուկի, Կրիպտոմերիա ճապոնական)։ Հարուստ բուսական աշխարհը, որը ներառում է եղնիկներ և կապիկներ, գեղատեսիլ լեռներ և ջրվեժներ, ջերմային աղբյուրներ կղզի են գրավում տարեկան մինչև 300 հազար զբոսաշրջիկների։

1993 թվականին կղզին ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես արևադարձային անտառի լավ պահպանված եզակի նմուշ։

### Կլիմա

## Պատմություն
thumb|right|Յակուշիմա կղզին (կարմիր շրջանի մեջ) Ճապոնիայի քարտեզի վրա:
Յակուշիման բնակեցված է եղել Ձյոմոնի ժամանակաշրջանից։ Առաջին անգամ այն հիշատակվել է չինական Սույ դինաստիայի 6-րդ դարի գրավոր փաստաթղթերում, որը թվագրվում է մ. թ. 702 թվականին։ Կղզին մտել է հին Տանե գավառի կազմի մեջ։ Յակուշիման հաճախ հիշատակվել Նառա ժամանակաշրջանի ճանապարհորդների օրագրերում։

Էդո ժամանակաշրջանի ընթացքում Յակուշիման իշխել է Սացումի իշխանության Սիմաձու կլանը և համարվել է Օսումի գավառի մի մասը։ Մեյձիի հեղափոխությունից հետո կղզին մտել է Կագոշիմա պրեֆեկտուրայի կազմի մեջ։

## Բնակչություն
Յակուշիմայի բնակչությունը 1960 թվականին հասել է ամենամեծին՝ կազմելով 24 010 բնակիչ։ Մինչև 1995 թվականը բնակչության թիվը նվազել է՝ հետագայում կայունանալով 13 000-ից մի փոքր ավելի բնակչությամբ։

## Տես նաև
* Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* UNESCO World Heritage Site Entry

## Աղբյուրներ
* Witham, Clive. *Yakushima: A Yakumonkey Guide*. Siesta Press. (2009) 

Կատեգորիա:Խաղաղ օվկիանոսի կղզիներ
Կատեգորիա:Կագոշիմա պրեֆեկտուրա
Կատեգորիա:Կագոշիմա պրեֆեկտուրայի կղզիներ
Կատեգորիա:Կագոշիմա պրեֆեկտուրայի տեսարժան վայրեր
Կատեգորիա:Կատեգորիա ԲՊՀՄ II
Կատեգորիա:Կյուսյու տարածաշրջան
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի կենսոլորտային պահուստներ
Կատեգորիա:Ճապոնիայի կղզիներ
Կատեգորիա:Ճապոնիայի տեսարժան վայրեր
Արփի Ալտո

**Արփի Ալտո** (, Արփինե Միքայելի Տեր-Պետրոսյան, ), երգչուհի, երգերի հեղինակ, երաժիշտ և ձայնագրման պրոդյուսեր։ Նրա երաժշտական տեսահոլովակները հայտնի դարձան COVID-19 համավարակի տարածման շրջանում։

## Կյանքի վաղ շրջան և կարիերայի սկիզբ
**Արփի Ալտո**ն ծնվել է Երևանում 1990 թ․ սեպտեմբերի 30-ին, ջազ-երաժիշտ Անահիտ Տեր-Պետրոսյանի և նկարիչ, քանդակագործ Միքայել Տեր-Պետրոսյանի ընտանիքում։ Արփին իր բարձրագույն կրթությունն ստացել է որպես դաշնակահար Խաչատուր Աբովյանի անվան հայկական պետական մանկավարժական համալսարանում, մինչդեռ նրա մասնագիտական ուղին սկսվել է 2011 թ.-ին, երբ նա միացավ Գեղարդ Վոկալ Անսամբլին, իսկ 2013 թ․-ին ընդունվեց Ա. Սպենդիարյանի անվան օպերայի և բալետի ազգային ակադեմիական թատրոն։

## 2019 թ․-ից առ այսօր. կարիերան և YouTube-յան հաջողությունները
Արփին շատ բուռն արձագանք առաջացրեց աշխարհահռչակ հիթերի և բոսա նովա դասականների իր cover տարբերակները սոցիալական կայքերում հրապարակելուց հետո։ Բրազիլական դասական բոսա նովա երգի՝ «The Girl From Ipanema»-ի, և «The Way You Look Tonight»-ի cover տարբերակների հաջողության շնորհիվ նրա YouTube-յան ալիքը հավաքեց ավելի քան 3 միլիոն դիտում։ “The Girl From Ipanema” երգի հաջողությունից հետո Արփին և իր զարմիկը՝ Արեգ Գինոսյանը հիմնեցին Ginosi Music  ձայնագրման ընկերությունը։

## Նմանությունը Ջուլիա Ռոբերթսին
2020 թ. ամռանը սոցիալական կայքերի անգլախոս և պորտուգալախոս օգտատերեր սկսեցին տեղեկություններ տարածել այն մասին, որ Արփին Ջուլիա Ռոբերթսի դուստրն է

. դրա պատճառը հոլիվուդյան աստղի հետ նրա ապշեցնող նմանությունն է։ Մեկ տասնյակից ավելի առցանց լրատվամիջոցների կայքեր այնուհետև հրապարակեցին այս վարկածը մերժող հոդվածներ։ Մեկնաբանելով լուրերը՝ Արփին ասաց, որ Ջուլիա Ռոբերթսը շատ գեղեցիկ դերասանուհի է, սակայն նա կարծում է, որ ինքն իր մայրիկին է նման։

## Անձնական կյանք
Արփին ամուսնու և որդու հետ ապրում է Երևանում։ Արփին մոլի կենդանասեր է։

## Ծանոթագրություններ

Կատեգորիա:Հայ երգչուհիներ
Կատեգորիա:Հայ երաժիշտներ
Կատեգորիա:Սեպտեմբերի 30 ծնունդներ
Կատեգորիա:1990 ծնունդներ
Կատեգորիա:Երևան քաղաքում ծնվածներ
Կատեգորիա:21-րդ դարի երգչուհիներ
Կատեգորիա:Անձինք այբբենական կարգով
Կատեգորիա:ՀՊՄՀ շրջանավարտներ
Կատեգորիա:Օպերային երգչուհիներ
Կատեգորիա:Ջազ
Կատեգորիա:Հայ պրոդյուսերներ
Կատեգորիա:Հայ երգահաններ